
23-TA-1414: Noteikumu projekts (Grozījumi)
Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem"

	1.
	Noteikumu konsolidētā versija
2. Samazināto akcīzes nodokļa likmi marķētai dīzeļdegvielai piemēro saskaņā ar Komisijas 2014. gada 17. jūnija Regulas (EK) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187), (turpmāk – regula Nr. 651/2014) 44. panta 1. un 2. punktu.
	Iebildums
Ņemot vērā Komisijas 2023.gada 23.jūnija Regulu 2023/1315/ES, kas izteica Regulas 651/2014 44.pantu jaunā redakcijā un ir piemērojama no 2023.gada 1.jūlija, nepieciešams precizēt atsauces uz Regulas 651/2014 1., 2 un 3.punktu.
Piedāvātā redakcija
2. Samazināto akcīzes nodokļa likmi marķētai dīzeļdegvielai piemēro saskaņā ar Komisijas 2014. gada 17. jūnija Regulas (EK) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187), (turpmāk – regula Nr. 651/2014) 44. panta 1., 2. un 3. punktu.
	Ella Hartmane (FM)

	2.
	Noteikumu konsolidētā versija
24.5. lēmumu par samazinātās akcīzes nodokļa likmes piemērošanu vai nepiemērošanu pieņem attiecīgi līdz regulas Nr. 651/2014 58. panta 5. punktā un  59. pantā noteiktā piemērošanas termiņa beigām;
	Iebildums
Vēršam uzmanību, ka 2023. gada 1. jūlijā stājās spēkā Komisijas Regula Nr. 2023/1315 (2023. gada 23. jūnijs), ar kuru groza Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, un Regulu (ES) 2022/2473, ar kuru, piemērojot Līguma 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu, kas paredz grozījumus Komisijas Regulas Nr. 651/2014 piemērošanas nosacījumos, tai skaitā, tika veikti grozījumi tās 44. pantā attiecībā uz atbalsta nodokļu samazinājumu veidā saskaņā ar Direktīvu 2003/96/EK piešķiršanas nosacījumiem un regulas 58. un 59. pantā attiecībā uz atbalsta piešķiršanas termiņa pagarinājumu. Ņemot vērā to, ka no MK noteikumu 24.5. apakšpunkta nav skaidrs, vai atbalstu šīs atbalsta programmas ietvaros ir plānots piešķirt arī pēc Komisijas Regulas Nr. 651/2014 pārejas perioda beigām (pēc 2023. gada 31. decembra), lūdzam veikt grozījumus noteikumu 24.5. apakšpunktā, skaidri nosakot, ka atbalstu šo noteikumu ietvaros var piešķirt tikai līdz 2023. gada 31. decembrim, attiecīgi papildinot anotāciju ar skaidrojumu. Gadījumā, ja plānots turpināt piešķirt šajā atbalsta programmā minēto komercdarbības atbalstu arī pēc 2023. gada 31. decembra, lūdzam papildināt noteikumu projektu ar nepieciešamajiem grozījumiem, lai nodrošinātu atbilstību grozītās Komisijas Regulas Nr. 651/2014 I sadaļas un 44.panta prasībām, attiecīgi precizējot anotāciju, kā arī nosakot pienākumu Zemkopības ministrijai 20 darba dienu laikā no noteikumu projekta spēkā stāšanās iesniegt Eiropas Komisijā kopsavilkuma informāciju par pasākumu, izmantojot SANI2 sistēmu.
Piedāvātā redakcija

	Jurijs Jenuševskis (FM)

 Pielikuma saturu skatīt dokumentā
	Iebildums
Lūdzam precizēt noteikumu projekta pielikuma, kas izsaka Ministru kabineta 2015.gada 14.aprīļa noteikumu Nr.194 1.pielikumu jaunā redakcijā, 9.sadaļas "Pārējie" 9.18. un 9.19. punktos noteikto marķētās dīzeļdegvielas daudzumu par vienu platību maksājumu saņemšanai deklarētu un apstiprinātu lauksaimniecībā izmantojamo zemes hektāru, skaitli "100", aizstājot ar skaitli "60". Uzskatām, ka lauksaimniecībā izmantojamā zemes, kas atstātas papuvē, atbilst likuma "Par akcīzes nodokli" 18.panta piektās daļas  3.punkta "f" apakšpunktā noteiktajam marķētās dīzeļdegvielas limitam - 60 litru uz vienu hektāru.
Piedāvātā redakcija

